ครม.อนุมัติเว้นภาษีค่าใช้จ่ายซ่อมแซมอสังหาฯ-รถยนต์น้ำท่วมภาคใต้
ครม.อนุมัติเว้นภาษีค่าใช้จ่ายซ่อมแซมอสังหาฯ-รถยนต์น้ำท่วมภาคใต้
17 ม.ค. 2560

รายงานข่าวจากทำเนียบรัฐบาล เปิดเผยว่า ที่ประชุมคณะรัฐมนตรี (ครม.) วันนี้มีมติอนุมัติมาตรการภาษีเพื่อช่วยเหลือและฟื้นฟูผู้ที่ได้รับผลกระทบอุทกภัยภาคใต้ให้ได้รับสิทธิประโยชน์ทางภาษีอากร ได้แก่ มาตรการยกเว้นภาษีเงินได้บุคคลธรรมดาสำหรับค่าใช้จ่ายในการซ่อมแซมอสังหาริมทรัพย์ตามจำนวนที่จ่ายจริงในช่วงระหว่างวันที่ 1 ธ.ค.59-31 พ.ค.60 แต่รวมกันไม่เกิน 1 แสนบาท และค่าใช้จ่ายในการซ่อมแซมรถยนต์ที่ได้รับความเสียหายตามจำนวนที่จ่ายจริงระหว่างวันที่ 1 ธ.ค.59-31 พ.ค.60 แต่รวมกันไม่เกิน 3 หมื่นบาท ทั้งนี้ใช้สำหรับเงินได้พึงประเมินประจำปีภาษี 60